Symptomene kan være fremmedgjørende og tidkrevende, og medfører ofte alvorlige følelsesmessige og/eller økonomiske problemer. For andre mennesker kan handlingene til personer med tvangslidelse være vanskelig å forstå. Imidlertid innser også personen med OCD selv at tankene og de påfølgende handlinger er irrasjonelle, og denne innsikten kan bidra til ytterligere frustrasjon.